Publication: Magyar Közlöny
Issue: MK-2002-136 (Year: 2002, Number: 136)
Era: 1990-2004
Section: a 20/2002. (XI. 7.) GKM rendelethez
Paragraph Index: 263

2. Vizsgálati feltételek 2.1. A hõtermelõ berendezés elõkészítése 2.1.1. Az üzemeltetõ köteles biztosítani a gyártó, illetve a felállítást végzõ segítségével, hogy a vizsgálat elõtt megtörténjen a hõtermelõ berendezésen minden szükséges tisztítás, elõkészítés és beállítás. 2.1.2. A hõtermelõ berendezés és az égéstermék-elvezetõ csatlakozás tömörségét ellenõrizni kell. 2.2. A hõtermelõ berendezés azonosítása 2.2.1. A vizsgálat megkezdése elõtt a kijelölt szervezet a hõtermelõ berendezés azonosításához szükséges minden adatot, de legalább a hõtermelõ berendezés megkülönböztetõ vagy jellemzõ adatait rögzíti. Ezek az adatok az adattáblán, illetve a felhasználó részére adott szerelési és üzemeltetési utasításokban találhatók (a gyártó, a típus, a gyártási év és a hõterhelés). 2.2.2. A kijelölt szervezetnek ellenõriznie kell a szükséges feltételek teljesülését, így biztosítva, hogy a vizsgálat során ne forduljon elõ semmilyen olyan zavar, amely a vizsgálat érvényességét esetleg kedvezõtlenül befolyásolja. Ehhez az üzemeltetõnek igazolnia kell, hogy a kazánhelyiségre és a kazánházra a vonatkozó jogszabályban elõírt biztonsági ellenõrzések megtörténtek. Ha a fenti elõírások nem teljesülnek megnyugtatóan, akkor a kijelölt szervezet megtagadhatja a vizsgálatot. Ebben az esetben a vizsgálat meghiúsulásáról jegyzõkönyvet kell felvennie, melyben rögzíteni kell a hiányosságokat. A hiányosságok megszüntetése után a kérelmezõ újból kezdeményezi a vizsgálat lefolytatását. 2.3. Próbaüzem 2.3.1. A kijelölt szervezet a vizsgálatot megelõzõen próbaüzemet végezhet a vizsgálat céljára felszerelt mérõeszközök ellenõrzésére és mûködésének beállítására. A kijelölt szervezetnek meg kell gyõzõdnie, hogy minden mérõeszköz a szükséges pontosságú-e. Ha a kijelölt szervezet úgy dönt, hogy a berendezés üzemi mûszereit használja, akkor ellenõrizni kell, hogy ezek a mérõeszközök megfelelnek-e a pontossági és megbízhatósági követelményeknek. 2.3.2. Az üzemeltetõ felelõssége, hogy a gyártó és/vagy a felállítást végzõ segítségével, a hõtermelõ berendezés tulajdonosának hozzájárulásával, végsõ beszabályozást végezzenek, és ha szükséges, a különbözõ utasításokhoz kiegészítõ magyarázatot készítsen az optimális vizsgálati feltételek kialakítása céljából. 2002/136. szám 2.4. Vizsgálat 2.4.1. A vizsgálati mûveletekért kizárólagosan a kijelölt szervezet a felelõs. 2.4.2. A vizsgálatokat állandósult állapotban, a tüzelõanyag és az égési levegõ arány állandó értéken tartása mellett kell végezni. 2.4.3. Az ellenõrzés alatt a kijelölt szervezetnek el kell végezni a 3. pont szerinti kötelezõ méréseket, és ha alkalmazható a 4. pontban meghatározott választható vizsgálatokat. A kijelölt szervezetnek az 5. pont szerinti jegyzõkönyvet kell készítenie.

Source: https://magyarkozlony.hu/hivatalos-lapok/0f8300f90d077c8b85b55f4b5792b326c9d6fcce/dokumentumok/c3b3dfc2e95fa841a24c8c9c19f813bb353f2692/letoltes